Nariadenie Rady (ES) č. 1515/2002
zo 16. augusta 2002,
ktorým sa mení a dopĺňa nariadenie (ES) č. 348/2000, ktorým sa ukladá konečné antidumpingové clo na dovoz určitých bezšvových rúr a potrubí zo železa alebo nelegovanej ocele s pôvodom v Chorvátsku a na Ukrajine
RADA EURÓPSKEJ ÚNIE,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členskými štátmi Európskeho spoločenstva [1], a predovšetkým na jeho článok 8,
so zreteľom na návrh, ktorý predložila Komisia po porade s Poradným výborom,
keďže:
A. PREDCHÁDZAJÚCI POSTUP
(1) 19. novembra 1998 Komisia iniciovala antidumpingové konanie [2] o dovoze určitých druhov bezšvových rúr a potrubí zo železa alebo nelegovanej ocele (ďalej len "príslušné výrobky") s pôvodom, okrem iného, na Ukrajine.
(2) Toto konanie viedlo k uloženiu antidumpingového cla nariadením (ES) č. 348/2000 [3] vo februári 2000 s cieľom eliminácie škodlivých účinkov dumpingu.
(3) Podobne rozhodnutím 2000/137/ES [4] prijala Komisia spoločnú ponuku záväzku o cene do určitého prahového množstva, v ktorej sú začlenené opatrenia zamerané na sledovanie záväzkov troch ukrajinských vyvážajúcich výrobcov, Dnepropetrovsk Tube Works ("DTW"), Nikopol Pivdennotrubny Works (neskôr zmenené na Nikopolsky Seamless Tube Plant, "Niko Tube" [5] and Nizhnedneprovsky Tube Rolling Plant ("NTRP"). Dovozy príslušných výrobkov od uvedených vyvážajúcich výrobcov sa preto oslobodili od uvedeného antidumpingového cla.
B. DOBROVOĽNÉ ODSTÚPENIE OD SPOLOČNÉHO ZÁVÄZKU
(4) DTW, Niko Tube a NTRP oznámili Komisii, že chcú odstúpiť od tohto spoločného záväzku. Rozhodnutím Komisie 2002/669/ES [6] sa potom názvy týchto podnikov vypustili zo zoznamu spoločností, od ktorých sa prijali záväzky v článku 1 rozhodnutia 2000/137/ES.
C. ZMENY A DOPLNENIA NARIADENIA (ES) č. 348/2000
(5) Vo svetle vyššie uvedeného a na základe článku 8 ods. 9 nariadenia (ES) č. 384/96, článok 2 ods. 4 nariadenia (ES) č. 348/2000 by sa mal podľa toho zmeniť a doplniť a vyvážajúci výrobcovia by mali podliehať príslušnému antidumpingovému clu pre Ukrajinu, ktoré je ustanovené v článku 1 ods. 2 nariadenia (ES) č. 348/2000 (38,5 %),
PRIJALA TOTO NARIADENIE:
Článok 1
Tabuľka v článku 2 ods. 4 nariadenia (ES) č. 348/2000 sa nahrádza touto tabuľkou:
"Krajina | Výrobca | Dodatočný číselný znak TARIC |
Chorvátsko | Zeljezara Sisak d.d., Sisak | A064" |
Článok 2
Toto nariadenie nadobúda účinnosť v deň nasledujúci po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 16. augusta 2002